Στο πλαίσιο του Διεθνούς Έτους Αστρονομίας 2009,
το Ευρωπαϊκό Νότιο Παρατηρητήριο (ESO) προώθησε ένα νέο πρόγραμμα με σκοπό τη σύνδεση του ουρανού όπως αυτός παρατηρείται με γυμνό μάτι
με αυτον που παρατηρείται από ερασιτέχνες και επαγγελματίες αστρονόμους.
Το πρόγραμμα,που ονομάστηκε GigaGalaxy Zoom,
εμφανίζει τρεις απίστευτες,υπέρ-υψηλής ανάλυσης εικόνες του νυχτερινού ουρανού
τις οποίες οι διαδικτυακοί "ονειροπόλοι" μπορούν να μεγεθύνουν και να εξερευνήσουν με εξαιρετική λεπτομέρεια.
Η ανταμοιβή είναι η πιο συναρπαστική βουτιά που έγινε ποτέ στον Γαλαξία μας,
συνδέοντας τον ουρανό που βλέπουμε όλοι με το σύμπαν που μελετάται από τους αστρονόμους.
Αυτό είναι το ESOcast!
Στο σημερινό ESOcast θα εξερευνήσουμε το μοναδικό και καταπληκτικό πρόγραμμα GigaGalaxy Zoom,
το οποίο αποκαλύπτει ολόκληρο το νυχτερινό ουρανό όπως αυτός φαίνεται με γυμνό μάτι σε μια από τις πιο σκοτεινές ερήμους της Γης.
Το πρόγραμμα επιτρέπει στους χρήστες να μεγεθύνουν μια "πλούσια" περιοχή του Γαλαξία
με τη μεγέθυνση να προσφέρεται από ένα ερασιτεχνικό τηλεσκόπιο και στη συνέχει να προχωρήσουν,
χρησιμοποιώντας τη δύναμη ενός επαγγελματικού τηλεσκοπίου για να εξερευνήσουν τις λεπτομέρειες ενός ειδυλλιακού νεφελώματος.
Οι περισσότερες φωτογραφίες που περιλαμβάνουν τις τρεις εικόνες του GigaGalaxy Zoom έχουν παρθεί από το Λα Σιλα και το Παραναλ,
δυο από τις τοποθεσίες παρατήρησης του ESO.
Η υπέροχη ποιότητα αυτών των εικόνων είναι η απόδειξη του μεγαλείου του νυχτερινού ουρανού σε αυτές τις τοποθεσίες του ESO,
οι οποίες είναι τα πιο παραγωγικά αστρονομικά παρατηρητήρια στον κόσμο.
Η πρώτη εικόνα,η οποία έχει παρθεί από το γνωστό Γάλλο συγγραφέα και αστροφωτογράφο Serge Brunier,
στοχεύει στην παρουσίαση του ουρανού όπως τον έχουν βιώσει άνθρωποι σε όλο τον κόσμο,
με τη μεγαλύτερη,ομως, δυνατή λεπτομέρεια που προσφέρεται από άψογες συνθήκες παρατήρησης
και ενσωματώνοντας τη άποψη και από τα δύο ημισφαίρια.
Ο Brunier πέρασε αρκετές εβδομάδες αποτυπώνοντας τον ουρανό με ψηφιακή κάμερα,
κυρίως από τα παρατηρητήρια του ESO στο Λα Σιλα και το Παρανάλ στη Χιλή.
Για να καλύψει όλο το τόξο του Γαλαξία,ο Brunier έκανε επίσης ταξίδι μιας εβδομάδας στο Λα Πάλμα,
μια από τις Κανάριες Νήσους,για να φωτογραφίσει το βόρειο ουρανό.
Η τελική εικόνα-το αποτέλεσμα 120 ωρών παρατήρησης-
προσφέρει ένα καταπληκτικό πανόραμα 800 χιλιάδων πίξελ όλου του Γαλαξία.
Αυτή η 360 μοιρών πανοραμική εικόνα,καλύπτοντας ολόκληρη την ουράνια σφαίρα,
αποκαλύπτει το κοσμικό τοπίο που περιβάλλει τον μικροσκοπικό μπλε πλανήτη μας.
Το "φτερό" του Γαλαξία μας ,που εμείς βλέπουμε πλάγια από την άποψή μας στη Γη,
αφήνει μια φωτεινή "δρεπανιά" στην εικόνα-σχεδόν σαν να κοιτάζουμε το Γαλαξία μας από έξω.
Η δεύτερη εικόνα έχει αποτυπωθεί από έναν άλλο γνωστό αστροφωτογράφο που ονομάζεται Stephane Guisard.
Ο Stephan είναι επίσης ο αρχι-οπτικός στο παρατηρητήριο του ESO στο Παραναλ,
όπου είναι υπεύθυνος για τη διασφάλιση της καλύτερης δυνατής οπτικής ποιότητας του Πολυ Μεγάλου Τηλεσκοπίου.
Η δεύτερη εικόνα ευνοείται άμεσα από το σκοτεινό και ανέφελο ουρανό στο Παραναλ,μια από τις καλύτερες τοποθεσίες παρατήρησης στον πλανήτη,
και απο την επαγγελματική πραγματογνωμοσύνη του Stephan ως μηχανικού οπτικής με ειδικότητα τα τηλεσκόπια.
Για να αποτυπώσει ένα μωσαϊκό του κεντρικού μέρους του γαλαξιακού μας σπιτιού,
ο Stephane χρησιμοποίησε ένα διαμέτρου 10 cm ερασιτεχνικό τηλασκόπο σε συνδυασμό με μια CCD κάμερα.
Το τελικό αποτέλεσμα που παρήγαγε ο Stephan,μα ζί με τους ειδικούς της ESO,
είναι μια έγχρωμη εικόνα του Γαλαξία μας με περισσότερα από 340 χιλιάδες πίξελ.
Η εικόνα συνδυάζει περίπου 1200 φωτογραφίες με συνολικό χρόνο έκθεσης τουλάχιστον 250 ώρες!
Η τελική εικόνα εκθέτει όμορφα τον ουρανό καλύπτοντας αρκετούς αστερισμόυς από τον Τοξότη μέχρι το Σκορπιό,
μια περιοχή που περιλαμβάνει το κέντρο του Γαλαξία,τα διάσημα νεφελώματα Λίμνη και Trifid στα αριστερά,
και την γεμάτη χρώμα περιοχή του Αντάρη και του ρ του Οφιούχου στα δεξιά.
Η τρίτη εικόνα του προγράμματος GigaGalaxy Zoom δείχνει τη δύναμη της επαγγελματικής αστρονομίας.
Καλύπτει οπτικό πεδίο μιας μοίρας,ή περίπου δύο φορές τη διάμετρο της Πανσελήνου
με τη χρήση του Wide Field Imager προσαρμοσμένου στο MPG/ESO 2.2-μέτρων τηλεσκόπιο στο παρατηρητήριο του ESO στο Λα Σιλα.
Αυτή η μηχανή έχει ήδη δημιουργήσει αρκετές από τις πιο ειδυλλιακές εικόνες του ESO.
Η επαγγελματική εικόνα είναι μεγέθυνση του ελκυστικού και ενδιαφέροντος νεφελώματος Λίμνη.
Οι διάσπαρτες σκοτεινές κηλίδες εντός αυτού του διαμέτρου 100 ετών φωτός νεφελώματος
είναι τεράστια νέφη αερίου και σκόνης που καταρρέουν κάτω από το βάρος τους.
Σύντομα,θα δημιουργήσουν σμήνη νεαρών φωτεινών αστέρων.
Μαζί,αυτές οι τρεις εντυπωσιακές εικόνες , επιτρέπουν μια μοναδική εξερεύνηση ενός θαυμαστά λεπτομερούς κοσμικού περιβάλλοντος
από τη κλίμακα του γυμνού ματιού σε αυτή του αστρονόμου.
Απολαύστε αυτή τη "βουτιά" στα έναστρα βάθη του Γαλαξία μας από το Μάτι στο Τηλεσκόπιο!
Το ESOcast είναι παραγωγή του ESO,του Ευρωπαϊκού Νότιου Παρατηρητηρίου. www.eso.org
Το Ευρωπαϊκό Νότιο Παρατηρητήριο (ESO), είναι η κατ'εξοχήν διακυβερνητική οργάνωση επιστήμης και τεχνολογίας στην αστρονομία
που σχεδιάζει,κατασκευάζει και χειρίζεται τα πιο εξελιγμένα επίγεια τηλεσκόπια του κόσμου.